૨૫ ઓગસ્ટે થયેલી પાટીદાર અનામતની રેલી બાદ ભડકેલી હિંસામાં પોલિસ અને પાટીદારોની તરફેણમાં અને વિરોધમાં વોટસએપ અને ફેસબુક ઉપર અનેક ફોટા અને વીડિયો ઘડીભરમાં વાયરલ થયાં હતાં.વધુ અફવાના વેગને અટકાવવાના પગલે કલેકટરે મોબાઇલ નેટવર્કને બંધ કરવાના આદેશ આપી દીધા હતા.ગુરુવારની પરિસ્થિતિ જોતાં મોબાઇલ ઇન્ટરનેટ સ્થગિત રાખવાની મુદ્દતમાં વધારો કરી દેવાતાં વિવિધ કંપનીઓના કોલ સેન્ટરોમાં કસ્ટમરના કોલમાં રોજિંદા કરતાં અનેકગણો વધારો નોંધાયો હતો. જેમાં મોટાભાગના કસ્ટમરોએ મોબાઇલ ઇન્ટરનેટ ક્યારે શરૂ કરાશે તે પ્રકારના પ્રશ્નો પુછયા હતા.